USAs Massachusettsis avastas hommikul koju jõudnud naine oma maja köögist ihualasti võõra naise, kes küpsetas parajasti hommikusööki.
22aastane Katherine Ferguson ja 24aastane Kyle Timmons murdsid majja sisse, teades, et kedagi pole öösel kodus, vahendas Taunton Daily Gazette.
Kohale saabunud politseinikud võisid näha, kuidas ihualasti noorem mees silkab maja ees, samal ajal, kui vanem mees teda haamriga vehkides taga ajab. Politsei antud käsu peale jäi seisma ainult haamriga taga ajanud mees, kes väitis end olevat majaomaniku sugulane. Alasti noorem mees silkas edasi, kuid temagi saadi varsti kätte.
Köögis küpsetanud ihualasti naine oli seni aga pannud selga majaomaniku kleidi ning omastanud tema sõrmuse ja käekella.